सकतपुर से बारां अस्पताल पहुंची पीड़िता
बारां. सकतपुरमें 28 फरवरी को हुई वारदात के मामले में पीड़िता को पांच दिन बाद तबीयत बिगड़ने पर जिला अस्पताल में लाया गया, जहां पर महिला चिकित्सक ने उसकी जांच करने के बाद उसे एमसीएच यूनिट में भर्ती किया है। 28 फरवरी को सकतपुर निवासी छात्रा को घर में नहाते समय पड़ौसी रामबाबू रामप्रसाद ने तलवार से हमला कर घायल कर दिया था। बाद में मरणासन्न अवस्था में जंगल में छोड़ गए थे। पुलिस द्वारा बाद में उसे अटरू सीएचसी पर भर्ती करवाया था, लेकिन रविवार को चोटों पर दर्द अधिक होने के बाद परिजनों ने जिला अस्पताल में भर्ती करवाया है। पीएमओ डॉ. संपतराज ने बताया कि गायनिक चिकित्सक द्वारा पीड़िता की जांच कर उपचार दिया जा रहा है। वहीं मामले में गिरफ्तार रामबाबू रामप्रसाद को पुलिस ने पूछताछ के लिए रिमांड पर ले रखा है।
awa_Deva hin_Deva